Marja Elikowska-Winklerowa

Marja Elikowska-Winklerowa ( Maria Elikowska-Winkler; * 12. meje 1951 w Poznanju) je serbsko-pólska wučerka a žurnalistka. Wona bě dołholětna nawodnica Choćebuskeje Šule za delnjoserbsku rěč a kulturu a załoži w lěće 1993 Delnjoserbski dźěćacy ansambl. W lěće 2019 spožči so jej Myto Ćišinskeho za jeje zasłužby wo wobchowanje a daledawanje delnjoserbskeje rěče.

Rodźena Pólka studowaše filologiju při Poznańskej uniwersiće. Wot 1981 bě wona docentka při Centralnej serbskej rěčnej šuli w Dešanku a wučeše tam pólšćinu. Za čas přewróta wuwučowaše při wšelakorych institucijach w Delnjej Łužicy. Ze załoženjom Šule za delnjoserbsku rěč a kulturu sta so Elikowska-Winklerowa w septembrje 1992 z jeje nawodnicu a wosta hač do lěta 2017 na tutej poziciji. Nimo toho załoži wona 1993 Delnjoserbski dźěćacy ansambl, kotrehož wuměłska nawodnica wona je. Připódla dźěła pola RBB jako awtorka a reporterka za serbski program.

Załožba za serbski lud mytowaše Marju Elikowsku-Winklerowu w lěće 2019 za jeje dołholětne a njesprócniwe skutkowanje za zdźerženje a daledawanje delnjoserbskeje rěče we wšěch generacijach a nastajne podpěrowanje serbskich kulturnych a trajnych projektow w Delnjej Łužicy.Myto Ćišinskeho na webstronje Załožby za serbski lud

Elikowska-Winklerowa bydli w Choćebuzu, je zmandźelena a ma tři dźěći, mjez nimi komponista Sebastiana Elikowskeho-Winklera, kotremuž bě so 2015 spěchowanske myto Myta Ćišinskeho spožčiło.

 Česćowanja 
 „Zasłužena pólskeje kultury“, 1997
 Zasłužbny křiž Republiki Pólskeje, 2001
 Medalja braniborskeho krajneho sejma, 2016
 Myto Ćišinskeho, 2019
 Spěchowanske myto Myta Ćišinskeho za Delnjoserbski dźěćacy ansambl, 2001

 Wozjewjenja 
Jako wudawaćelka
 Sorben (Wenden) und Lemken. Ethnische Minderheiten in Brandenburg und Polen. Sorbisches Institut, Bautzen 2012. ISBN 978-3-9813244-3-3.
 Stary Žylowaŕ Erwin Mjerśeńc wulicujo. Šula za delnjoserbsku rěč a kulturu, Chóśebuz 2013.
 Něgajšny Turnojski gólc a jogo starki. Chóśebuz 2014.
 Žywjeńske dopomnjeńki serbskich žeńskich. Chóśebuz 2015.
 Ze žywjenja serbskich muskich. Chóśebuz 2017.

 Nóžki 

 Wotkaz 


Kategorija:Žona
Kategorija:Rodź. 1951
Kategorija:Serb
Kategorija:Polak
Kategorija:Wučer
Kategorija:Žurnalist
Kategorija:Awtor
Kategorija:Wosoba (Poznań)
Kategorija:Wosoba (Choćebuz)
Kategorija:Nošer Myta Ćišinskeho